**ΑΠΟΣΠΑΣΜΑ ΠΡΑΚΤΙΚΟΥ ΤΗΣ 2Ης ΣΥΝΕΔΡΙΑΣΗΣ**

**ΤΗΣ ΕΠΙΤΡΟΠΗΣ ΠΟΙΟΤΗΤΑΣ ΖΩΗΣ ΤΟΥ ΔΗΜΟΥ ΝΑΟΥΣΑΣ**

**ΑΡΙΘΜΟΣ ΑΠΟΦΑΣΗΣ : 06/2021**

**ΘΕΜΑ : «** Παράταση Προσωρινών Κυκλοφοριακών για το έργο : Αναπλάσεις οδού Μεγάλου Αλεξάνδρου**».**

Στη Νάουσα σήμερα, ημέρα Παρασκευή 05-03-2021 και ώρα 10.00 π.μ. προσήλθαν τα μέλη της Επιτροπής Ποιότητας Ζωής του Δήμου Νάουσας δια περιφοράς για την πραγματοποίηση της 2ης συνεδρίασης μετά από την υπ΄αριθμ. 3090/02-03-2021 έγγραφη πρόσκληση του Προέδρου κ. Τριανταφύλλου Γιώργου, σύμφωνα με το άρθρο 75, ν3852/2010 (ΦΕΚ α΄ 87).

**ΠΑΡΟΝΤΕΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ**

**ΘΑΝΑΣΟΥΛΗΣ ΔΗΜΗΤΡΙΟΣ**

**ΤΖΟΥΒΑΡΑΣ ΒΑΣΙΛΕΙΟΣ**

**ΜΠΑΛΤΑΤΖΙΔΟΥ ΘΕΟΔΩΡΑ**

**ΛΑΖΑΡΙΔΟΥ ΔΕΣΠΟΙΝΑ**

**ΧΑΤΖΗΪΩΑΝΝΙΔΗΣ ΑΛΕΞΑΝΔΡΟΣ**

**ΦΟΥΝΤΟΥΛΗΣ ΣΤΑΥΡΟΣ**

**ΤΑΣΙΩΝΑΣ ΓΕΩΡΓΙΟΣ**

**ΙΩΣΗΦΙΔΟΥ ΠΑΝΑΙΛΑ**

Αφού διαπιστώθηκε η νόμιμη απαρτία άρχισε η Συνεδρίαση.

Το 2ο θέμα της ημερησίας διάταξης αφορά την εισήγηση της Τεχνικής υπηρεσίας για την παράταση Μελέτης Προσωρινών Κυκλοφοριακών για το έργο : Αναπλάσεις οδού Μεγάλου Αλεξάνδρου.

Ο Πρόεδρος πήρε τον λόγο και διάβασε στα μέλη την πρόταση του Τμήματος Τεχνικών Υπηρεσιών του Δήμου Νάουσας η οποία αναφέρει ότι

Έχοντας υπόψη:

1. Την, με αρ. πρωτ. ΔΙΠΑΔ/οικ/502/1-7-2003, Απόφαση του Υπουργού ΠΕΧΩΔΕ (ΦΕΚ 946/Β/9-7-2003) ‘’περί έγκρισης Τεχνικής Προδιαγραφής Σήμανσης Εκτελούμενων Οδικών Έργων εντός και εκτός κατοικημένων περιοχών ως ελάχιστα όρια’’.
2. Την, με αρ. πρωτ. ΔΜΕΟ/Ο/613/16-2-2011, Απόφαση του Υπουργού Υποδομών, Μεταφορών και Δικτύων (ΦΕΚ 905/Β/20-5-2011) ‘’περί έγκρισης 1) Οδηγιών Μελετών Οδικών Έργων κατακόρυφης σήμανσης Αυτοκινητοδρόμων (ΟΜΟΕ-ΚΣΑ) και 2) Προδιαγραφών και Οδηγιών Σήμανσης Εκτελούμενων Έργων (ΟΜΟΕ-ΣΕΕΟ)’’.
3. Το Ν. 2696/1999 (ΦΕΚ 57Α) , άρθρο 52, παρ. 1 όπως τροποποιήθηκε με το άρθρο 48, παρ. 9 του Ν. 4313/2014 (ΦΕΚ 261Α).
4. Το Ν. 4685/20, άρθρο 94 "Επιτροπή Ποιότητας Ζωής"
5. Την, με αρ. πρωτ. 3409/27-05-2019 απόφαση του Συντονιστή Αποκεντρωμένης Διοίκησης Μακεδονίας - Θράκης, περί έγκρισης προσωρινών κυκλοφοριακών ρυθμίσεων στα πλαίσια του έργου **‘Αναπλάσεις οδού Μεγάλου Αλεξάνδρου’**
6. Το ΦΕΚ 2440-Β-20-06-2019 περί Έγκρισης Προσωρινών Κυκλοφοριακών Ρυθμίσεων για το έργο **‘Αναπλάσεις οδού Μεγάλου Αλεξάνδρου’**
7. Την, με αρ. πρωτ. 103/07-01-2021, αίτηση του Αναδόχου, σύμφωνα με την οποία αιτείται παράταση του έργου **‘Αναπλάσεις οδού Μεγάλου Αλεξάνδρου’,** κατά (22) είκοσι δύο ημερολογιακές ημέρες
8. Την, με αρ. πρωτ. 20/2021, απόφαση Οικονομικής Επιτροπής, περί έγκρισης ή μη της **10ης** **παράτασης** της 2ης και 3ης ενδεικτικής **τμηματικής προθεσμίας** , καθώς και της **συνολικής προθεσμίας περαίωσης** του έργου: «**ΑΝΑΠΛΑΣΕΙΣ ΟΔΟΥ ΜΕΓΑΛΟΥ ΑΛΕΞΑΝΔΡΟΥ**», κατά **(12) δώδεκα ημερολογιακές ημέρες** έκαστη
9. Την με αρ. 424/01-12-2021, απόφαση με θέμα "Παράταση έγκρισης προσωρινών κυκλοφοριακών ρυθμίσεων σύμφωνα με την υπ' αριθμ. 227/2021 απόφαση Δ.Σ. του Δήμου Η.Π. Νάουσας στα πλαίσια του έργου **‘Αναπλάσεις οδού Μεγάλου Αλεξάνδρου’",** του συντονιστή της Αποκεντρωμένης Διοίκησης Μακεδονίας - Θράκης.

**καλείται η Επιτροπή Ποιότητας Ζωής να εισηγηθεί προς το Δημοτικό Συμβούλιο:**

 την αποδοχή ή μη της παράτασης των Προσωρινών Κυκλοφοριακών Ρυθμίσεων για το 2ο τμήμα κατά (12) δώδεκα ημερολογιακές ημέρες, για τους λόγους που περιγράφονται αναλυτικά στην υπ' αριθμ. 20/2021 απόφαση της Οικονομικής Επιτροπής περί έγκρισης ή μη της **10ης** **παράτασης** της 2ης και 3ης ενδεικτικής **τμηματικής προθεσμίας** , καθώς και της **συνολικής προθεσμίας περαίωσης** του έργου, καθώς και κάθε άλλης παράτασης που θα προκύψει κατά τη διάρκεια υλοποίησης του έργου κατά αντίστοιχο χρονικό διάστημα.

 **Σημείωση:**

 Η απόφαση του Δημοτικού Συμβουλίου θα αποσταλεί για έγκριση, κατά τις διατάξεις του άρθρου 52 παρ.1 του Ν.2696/1999 (ΦΕΚ 57Α) όπως τροποποιήθηκε από την παρ. 9 του άρθρου 48 του Ν.4313/2014 (ΦΕΚ 261Α), στη Διεύθυνση Περιβάλλοντος και Χωρικού Σχεδιασμού της Αποκεντρωμένης Διοίκησης Μακεδονίας – Θράκης, σύμφωνα και με τα προβλεπόμενα από τις, με πρωτ. οικ. 2574/30-3-2015 (ΑΔΑ: 7Β8ΦΟΡ1Υ-7ΑΞ) και οικ. 54.218/11-7-2013(ΑΔΑ: ΒΛ4ΙΟΡ1Υ-ΠΔΙ), αποφάσεις του Γενικού Γραμματέα της Αποκεντρωμένης Διοίκησης Μακεδονίας – Θράκης.

Στη συνέχεια τα μέλη αφού άκουσαν την παραπάνω εισήγηση και μετά από διαλογική συζήτηση

**ΟΜΟΦΩΝΑ ΑΠΟΦΑΣΙΖΟΥΝ**

Την αποδοχή της παράτασης των Προσωρινών Κυκλοφοριακών Ρυθμίσεων για το 2ο τμήμα κατά (12) δώδεκα ημερολογιακές ημέρες, προκειμένου να ολοκληρωθούν οι εργασίες, και να εισηγηθεί το θέμα στο Δημοτικό Συμβούλιο ο Αντιδήμαρχος Τεχνικών Υπηρεσιών και Πολεοδομίας Τζουβάρας Βασίλειος.

Η απόφαση έλαβε αύξοντα αριθμό **06/2021.**

Για το λόγο αυτό συντάχθηκε το παρόν πρακτικό και υπογράφεται ως εξής:

**O ΠΡΟΕΔΡΟΣ ΤΑ ΜΕΛΗ**

(ΥΠΟΓΡΑΦΗ ΟΠΩΣ ΣΤΗΝ ΑΡΧΗ)

**ΑΚΡΙΒΕΣ ΑΠΟΣΠΑΣΜΑ**

**Ο ΠΡΟΕΔΡΟΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ**